Aug 06,2015
1.1లక్షల కోట్ల సమీకరణ: జైట్లీ
              న్యూఢిల్లీ: ద్రవ్యపరమైన అవసరాల కోసం దేశంలోని ప్రభుత్వ రంగ బ్యాంకులు రానున్న ఏళ్లలో సుమారు రూ.1.1 లక్షల కోట్ల మేర నిధులను మార్కెట్ల నుంచి సమీకరించనున్నట్లు ఆర్థిక మంత్రి అరుణ్‌ జైటీ బుధవారం పార్లమెంట్‌కు తెలిపారు. నిరర్ధక రుణాలు ఉచ్చులో చిక్కుకున్న బ్యాంకులకు కొత్త జవసత్వాలు అవసరమని ఆయన అన్నారు. రానున్న నాలుగేళ్లలో ఆయా బ్యాంకులకు దాదాపు 2800 కోట్ల డాలర్ల మేర మూలధనాన్ని సమకూర్చాల్సి ఉందని ఆయన తెలిపారు. ఈ ఏడాది తొలి త్రైమాసికంలో పరోక్ష పన్నుల వసూళ్లు గత ఏడాది ఇదే కాలంతో పోలిస్తే 37 శాతం మేర పెరిగినట్లు మరో ప్రశ్నకు సమాధానంగా ఆర్థిక మంత్రి తెలిపారు. ప్రభుత్వ ఆదాయం పెరిగితే ప్రభుత్వం రోడ్లు, భవనాలు వంటి మౌలిక వసతుల అభివృద్ధిపై చేస్తున్న వ్యయాన్ని పెంచుతుందని తెలిపారు.
మీ స్నేహితులకు రికమెండ్ చెయ్యండి